Retronymo

Un retronymo es un parola nove pro un concepto existente que reimplacia un parola existente pro iste concepto. Le motivo pro le introduction del parola nove es que le parola existente ha devenite minus specific, frequentemente como resultato de un disveloppamento technic o technologic. Le retronymo es un typo de neologismo.
Exemplos
 Le Prime Guerra Mundial se appellava primo le Grande Guerra. Es solmente post le eruption del Secunde Guerra Mundial que le Prime Guerra Mundial ha assumite su nomine currente.
 Usque le invention del trainos electric e diesel, le trainos a vapor se appellava simplemente trainos.
 Solmente post que on registra films con sono, le films sin sono se appella film mute.
 Le discos dur ha sempre essite facite de material dur, ma se appella disco dur solmente post le introduction del dischettos o discos flexibile.
Etymologia
Le termino retronymo ha essite usate pro le prime vice in anglese (como retronym) in 1980 per le jornalista statounitese Frank Mankiewicz.

Categoria:Lexicologia
Categoria:Vocabulario